text: वाशिंगटन (प्रेट्र)। अमेरिका के राष्ट्रपति डोनाल्ड ट्रंप ने भारतीय मूल की अंतरिक्ष यात्री कल्पना चावला की तारीफ करते हुए उन्हें अमेरिकी हीरो बताया है। ट्रंप ने कहा कि कल्पना चावला अंतरिक्ष में उड़ान भरने वाली भारतीय मूल की पहली महिला थीं और अंतरिक्ष शटल कार्यक्रम के प्रति अपने समर्पण के लिए वो अमेरिकी हीरो बन गईं। अमेरिकी राष्ट्रपति ने कहा कि कल्पना ने अपने जीवन से लाखों लड़कियों को अंतरिक्ष यात्री बनने के लिए प्रेरित किया है।